

Ignalinos R. Vidiškių gimnazija

**Does artificial intelligence help people more than it harms them?**

**ANGLŲ K. PAMOKOS**-**DEBATŲ PLANAS 9 KLASĖJE**

 **(Pažinimo/kritinio mąstymo kompetencijos ugdymas)**

Parengė: anglų kalbos mokytoja metodininkė Ingrida Labuckienė

2025

Vidiškės

TURINYS

[Bendrosios programos 3](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488566)

[Tikslas 3](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488567)

[Uždaviniai 3](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488568)

[Priemonės 3](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488569)

[Metodai 3](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488570)

[Trumpas priemonės aprašymas 4](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488571)

[Šaltiniai 4](http://www.vidiskiugimnazija.lt/ugdymas/metodiniai-darbai_files/Bendras/V.Medzeviciene_IST.doc#_Toc293488572)

Metodinio darbo kortelė

|  |  |
| --- | --- |
| Dalykas, sritis | Užsienio kalbos |
| Tema | „ Does artificial intelligence help people more than it harms them?” |
| Anotacija | Anglų kalbos pamoka 9 klasėje |
| Autorius | Ingrida Labuckienė |
| Pareigos | Mokytoja |
| Išsilavinimas | Aukštasis |
| Kvalifikacinė kategorija | Mokytoja metodininkė |
| Ugdymo įstaiga | Ignalinos r. Vidiškių gimnazija |
| Telefonas | +37068711422 |
| Elektroninis paštas | mingrida85@hotmail.com |
| Parengimo data | 2025-08-19 |
| Leidžiu šiuo darbu naudotis kitiems | Taip |

**Bendrosios programos:**

|  |
| --- |
| Mokinių pasiekimai |
| Nuostatos | Gebėjimai | Žinios ir supratimas |
| Ieškoti reikiamos informacijos užsienio kalbaelektroninėje erdvėje.Siekti skaitant suprasti nežinomus žodžius iškonteksto.Ugdytis kūrybiškumo kompetencijąSiekti geresnės kalbėjimo kompetencijos.Reikšti savo nuomonęįvairiais klausimais arbatemomis.Stengtis ugdytis sėkmingai komunikacijai būtinas normas ir vertybes:gebėjimą klausytis pašnekovo, toleranciją, gebėjimą dirbti kartu, bendrauti ir bendradarbiautiStengtis ugdytis sėkmingai komunikacijai būtinas normas ir vertybes: gebėjimąklausytis pašnekovo,toleranciją, gebėjimądirbti kartu, bendrauti ir bendradarbiauti. | 2.2. Rasti reikiamą informaciją informacinio pobūdžio tekstuose3.2. Dalyvauti pokalbyje siekiantkomunikacinio tikslo.3.3.3.Argumentuotai išsakyti savo nuomonę pamokos tema. | 2.3. Turėti žinių apie kalbos šalies realijas,būtinų bendrauti su tos kultūros atstovais(žr. Turinio apimtis, Sociokultūrinė kompetencija).2.4. Taikyti kai kurias rašytinio teksto supratimo ir kompensavimo strategijas (žr.Turinio apimtis, Strateginė kompetencija).3.1. Disponuoti sakytinei komunikacijai būtinu žodynu (apie 650 semantinių leksiniųvienetų).3.2. Disponuoti tarties ir intonavimo priemonėmis, pakankamomis tarpusavio supratimui.3.3. Tikslingai vartoti kalbos priemones komunikacinėms intencijoms reikšti (žr. Turinio apimtis, Komunikacinės intencijos).3.6. Turėti žinių apie kalbos šalies realijas, būtinų bendrauti su tos kultūros atstovais (žr.Turinio apimtis, Sociokultūrinė kompetencija). |

**Tikslas:**

  Ugdyti gebėjimą argumentuoti bei kontrargumentuoti.

 Lavinti kritinį mąstymą apie šiuolaikines technologijas.

 Mokytis viešojo kalbėjimo ir pagarbios diskusijos.

 Suprasti DI privalumus ir grėsmes žmogui bei visuomenei.

Užsienio kalbos mokymosi tikslas – įgyti užsienio kalbos komunikacinę bei tarpkultūrinę kompetenciją, suteikiančią galimybę vartoti kalbą įvairiose asmeninio ir viešojo gyvenimo situacijose; ugdytis asmenines ir socialines vertybines nuostatas, atvirumą pasaulio bendruomenei, toleranciją, kūrybingumą ir saviraiškos užsienio kalba gebėjimus.

**Uždaviniai:**

**Pažintiniai (kognityviniai):**

* Susipažinti su pagrindiniais dirbtinio intelekto (DI) privalumais ir trūkumais.
* Gebėti atskirti argumentą nuo nuomonės.
* Įvardyti DI poveikio žmogui ir visuomenei pavyzdžius iš realaus gyvenimo.

**Praktiniai (veiklos):**

* Ruošti ir pateikti argumentus bei kontrargumentus pasirinkta tema.
* Viešai pasisakyti prieš auditoriją, laikantis debatų struktūros ir taisyklių.
* Dirbti komandoje – pasiskirstyti vaidmenimis, palaikyti vieni kitus.

**Vertybiniai (nuostatų, emociniai):**

* Mokytis pagarbiai išklausyti kito nuomonę ir ją kritiškai vertinti.
* Suprasti, kad technologijų naudojimas reikalauja atsakomybės.
* Įsisąmoninti, jog diskusija ir argumentų įvairovė praturtina supratimą apie aktualias pasaulio problemas.

**Bendrosios kompetencijos:**

**1. Komunikavimo kompetencija**

* Mokiniai mokosi aiškiai reikšti mintis žodžiu, logiškai dėstyti argumentus.
* Lavinamas gebėjimas klausytis kitų, atsakyti į klausimus, diskutuoti pagarbiai.

**2. Pažinimo / kritinio mąstymo kompetencija**

* Mokiniai atsirenka faktus apie DI, vertina jų patikimumą.
* Mokiniai kritiškai lygina „už“ ir „prieš“ argumentus.

**3. Mokėjimo mokytis kompetencija**

* Mokiniai planuoja savo pasiruošimą: kaip suskirstyti komandoje roles, kokius šaltinius naudoti, kokiais argumentais remtis.
* Refleksijos metu mokosi vertinti savo pažangą ir stipriąsias puses.

**4. Skaitmeninė kompetencija**

* Rengdami argumentus, mokiniai naudojasi internetiniais šaltiniais, paieškos sistemomis.
* Kritiškai vertina DI poveikį žmogui.

**5. Kūrybiškumo kompetencija**

* Ieškodami įdomių pavyzdžių ir palyginimų, mokiniai lavina gebėjimą mąstyti originaliai.
* Komandose sugalvoja, kaip kūrybiškai perteikti argumentus.

**Pamokos priemonės**

**1. Mokytojo priemonės**

* **Tema ir uždaviniai** (parašyti lentoje arba parodyti skaidrėse).
* **Laikmatis** (telefono, kompiuterio ar smėlio laikrodis) – kad kalbėtojai neviršytų laiko.
* **Vertinimo lentelė** (pvz., kriterijai: argumentų kokybė, kalbėjimo aiškumas, bendradarbiavimas).
* **Pagalbinė kortelė su argumentų užuominomis** („špargalkė“ komandoms).

**2. Mokinių priemonės**

* **Popierius / užrašų lapai** – argumentams susirašyti, struktūrai sudėlioti.
* **Rašymo priemonės** (rašikliai, markeriai).
* **Kortelės / kortelės su rolėmis** (kapitonas, kalbėtojas, klausimų uždavinėtojas).
* **Kompiuteriai arba telefonai** – informacijos paieškai pasiruošimo etape.

**3. Vizualinės priemonės**

* **Skaidrės** su temos įvadu, DI pavyzdžiais (pvz., „ChatGPT“, savavaldžiai automobiliai, medicininės programos).
* **Lenta**  – užrašyti pagrindinius argumentus iš abiejų komandų.
* **Balsavimo lapeliai arba programėlė (Kahoot)** – kad klasė po debatų galėtų balsuoti, kuri komanda juos įtikino labiau.

**Metodai:**

 Debatai (diskusijų metodas)

 Darbas grupėse / komandinis darbas

 Argumentavimo ir kontrargumentavimo metodas

 Viešojo kalbėjimo metodas

 Refleksija (savianalizė)

 Stebėjimo ir vertinimo metodas

 Probleminio mokymo metodas

**Pamokos planas**

**Anglų kalba**

 **Klasė: 9**

 **Mokinių skaičius:** 12 mokinių

 **Pamokos tema:** Speaking. „Does artificial intelligence help people more than it harms them?”

|  |  |  |  |  |
| --- | --- | --- | --- | --- |
| Eil. nr. | Veikla | Laikas(min.) | Eiga | Priemonės/Pastabos |
| 1.2. | ĮžangaKomandų sudarymas ir pasiruošimas  | 4 min.10 min. | Pamokos pradžia.Mokytojas pristato temą: „Ar dirbtinis intelektas labiau padeda, ar kenkia žmogui?“Pasako pamokos uždavinį.Aptaria taisykles: kalbėti mandagiai, nepertraukti, argumentuoti faktais arba logika.Paaiškina debatų eigą ir laiką. Klasė padalinama į 2 komandas:* **„Už“ (DI labiau padeda žmogui)**
* **„Prieš“ (DI labiau kenkia žmogui)**

 Kiekviena komanda išsirenka:* kapitoną (įžangai ir baigiamajai kalbai),
* 2-3 kalbėtojus (argumentams ir kontrargumentams),
* vieną atsarginį kalbėtoją.

 Komandos per 8–10 min. pasiruošia, sudėlioja pagrindinius argumentus.Aptariami vertinimo kriterijai. |  |
| 3. | Debatų eiga | 20min | **Struktūra:**1. **Įžanga** (kapitonai, po 2 min.)
	* Kapitonai pristato savo pusės pagrindinę poziciją.
2. **Pirmasis raundas – argumentai**
	* „Už“ komandos kalbėtojas 1 (2 min.).
	* „Prieš“ komandos kalbėtojas 1 (2 min.).
3. **Antrasis raundas – argumentai**
	* „Už“ komandos 2 (2 min.).
	* „Prieš“ komandos kalbėtojas 2 (2 min.).
4. **Trečiasis raundas – kontrargumentai**
	* Abi komandos po 2 min. paneigia priešininkų mintis.
5. **Laisvi klausimai ir atsakymai** (5 min.)
	* Komandos gali klausti viena kitos, publika (likę mokiniai) taip pat gali užduoti klausimų.
6. **Baigiamosios kalbos** (kapitonai, po 2 min.)
	* Apibendrina svarbiausius argumentus.
 | Mokytoja prieina prie grupių ir stebi, kaip mokiniai atlieka užduotis (ypatingas dėmesys – mokiniams, kuriems sekasi sunkiau), atsako į mokiniams kilusius klausimus. |
| 4. | Apibendrinimas ir refleksija | 9 min. |  Mokytojas arba žiuri (pvz., keli stebėtojai klasėje) nusprendžia, kuri pusė buvo įtikinamesnė. Diskusija su visa klase:* Kurie argumentai pasirodė stipriausi?
* Kas galėjo būti pasakyta aiškiau?
* Kaip jautėtės viešai kalbėdami?
 |  |
| 5. | Vertinimas | 1 min. | **Dalyvavimas** (aktyvumas debatuose).**Argumentų kokybė** (aiškumas, logika, faktiškumas).**Kalbėjimo įgūdžiai** (aiškus tonas, laikysena, gebėjimas reaguoti).**Komandinis darbas** (bendradarbiavimas, palaikymas). |  |
| 6. | Namų darbų skyrimas | 1 min. | Parašyti rašinį (150–200 žodžių) atsakant į klausimą:„Kaip aš pats(-i) naudoju dirbtinį intelektą kasdien? Ar tai man labiau padeda, ar kenkia?“ |  |
|  |  |  |  |  |
|  |  |  |  |  |

**Vertinimo lentelė**

| **Vertinimo kriterijus** | **Aprašymas** | **Balai (1–5)** |
| --- | --- | --- |
| **1. Argumentų kokybė** | Argumentai logiški, pagrįsti faktais ar realiais pavyzdžiais. |  |
| **2. Kontrargumentai** | Gebėjimas reaguoti į priešininkų mintis, paneigti jų argumentus. |  |
| **3. Kalbėjimo aiškumas** | Kalbėtojas kalba aiškiai, rišliai, palaiko akių kontaktą, naudoja tinkamą toną. |  |
| **4. Laiko laikymasis** | Kalbėtojas pasisako laiku, neperžengia nustatyto limito. |  |
| **5. Komandinis darbas** | Komandos nariai palaiko vieni kitus, pasiskirstę vaidmenimis, nesidubliuoja. |  |
| **6. Kūrybiškumas**  | Argumentai pateikiami įdomiai, naudojami pavyzdžiai, palyginimai, metaforos. |  |
| **7. Pagarbus elgesys** | Išklausoma priešininkų pusė, diskutuojama mandagiai, nepertraukiant. |  |

**Maksimalus balų skaičius:** 35

**Vertinimas gali būti atliekamas:**

* Mokytojo (individualiai kiekvienam kalbėtojui ir komandai bendrai).
* „Žiuri“ grupės (3–4 mokiniai, kurie šį kartą nedalyvauja debatuose).
* Likusios klasės balsavimu („Kuri komanda jus labiau įtikino?“).

**Pagalbinė priemonė debatams**

 **Komanda „Už“ (DI padeda žmogui)**

**Galimi argumentai:**

* **Kasdienybė:** DI palengvina gyvenimą (Google Maps, vertėjai, išmanios programėlės).
* **Mokslas ir medicina:** DI padeda diagnozuoti ligas, kurti naujus vaistus, analizuoti sudėtingus duomenis.
* **Darbo našumas:** automatizacija taupo laiką ir jėgas (robotai gamyklose, DI pagalbininkai biuruose).
* **Kūryba:** DI padeda kurti muziką, paveikslus, generuoti idėjas.
* **Švietimas:** DI gali būti kaip mokytojo pagalbininkas (mokymosi platformos, testų tikrinimas).

**Galimos pavyzdinės frazės:**

* „Be dirbtinio intelekto mūsų kasdienis gyvenimas būtų sudėtingesnis.“
* „Medicina be DI pažangos būtų daug lėtesnė.“
* „Technologijos visada buvo skirtos padėti žmogui – DI nėra išimtis.“

 **Komanda „Prieš“ (DI kenkia žmogui)**

**Galimi argumentai:**

* **Darbo vietos:** robotai ir DI atima žmonių darbus, ypač gamyboje ir paslaugų sektoriuje.
* **Priklausomybė:** žmonės tampa pernelyg priklausomi nuo technologijų, mažėja kritinis mąstymas.
* **Privatumas:** DI renka daug asmens duomenų, juos galima panaudoti netinkamai.
* **Kibernetinės grėsmės:** DI gali būti naudojamas sukčiavimui, melagingoms naujienoms, „deepfake“ kūrimui.
* **Etika:** DI negali turėti moralės – jis gali būti panaudotas karuose, sekimui ar net žmonių kontrolės stiprinimui.

**Galimos pavyzdinės frazės:**

* „Technologijos, kurios turėtų padėti, dažnai atima iš mūsų daugiau nei duoda.“
* „Kas atsitiks, jei DI sprendimai taps svarbesni nei žmogaus sprendimai?“
* „Privatumas ir saugumas yra didžiausia kaina, kurią mokame už DI patogumus.“

 **Patarimai abiem pusėms:**

* Stenkis argumentą paremti pavyzdžiu iš realaus gyvenimo.
* Nepamiršk kontrargumentų – paneik, ką pasakė kita komanda.
* Kalbėk aiškiai, neskubėk, palaikyk akių kontaktą.
* Atsimink: svarbu ne tik ką sakai, bet ir **kaip** sakai.